Katalunaj Kongresoj de Esperanto

La Katalunaj Kongresoj de Esperanto estas Esperanto-kongresoj organizitaj unue de Kataluna Esperantista Federacio kaj poste de Kataluna Esperanto-Asocio. Ilia historio sekvas la avatarojn de la kataluna Esperanto-movado.

La unua kongreso okazis en 1910 en Sabadell, fondo-jaro de Kataluna Esperantista Federacio. La kongresoj okazis ĉiujare ĝis organiza krizo kaŭzita de la Unua mondmilito. En la 1920-aj jaroj denove ili kaptis sian jaran ritmon, sed la diktaturo de generalo Miguel Primo de Rivera (1923-1930) kaŭzis la malfondon de KEF, decidita en la kongreso de Vinaròs (1928). La starigo de la Dua Hispana Respubliko (1931-1939) permesis la reokazigon de la kongresoj, sed la ekflagro de la hispana enlanda milito (1936-1939) denove ilin ĉesigis.

Dum la diktaturo de generalo Francisco Franco (1939-1975) ne eblis organizi katalunajn Esperanto-kongresojn, sed ekde la 1950-aj jaroj okazis unue Barcelon-Provincaj Esperantistaj Renkontiĝoj kaj poste Katalunaj Esperantistaj Renkontiĝoj.

Post la fondiĝo de Kataluna Esperanto-Asocio en 1980, la kongresoj reokazis. La unua post-milita kongreso denove estis aranĝita en Sabadell kaj la numerado de la kongresoj estis konservita (la 19-a kongreso de 1982 sekvas la 18-an de 1936). Depost 1987 la kongresoj fariĝis du-jaraj.

 Listo de kongresoj 
+ Listo de kongresoj No  Jaro  Urbo  Provinco  notoj 1  1910  Sabadell  Vallès Occidental  2  1911  Tarragona  Tarragonès  3  1912  Terrassa  Vallès Occidental  4  1913  Olot  Garrotxa  5  1914  Sant Feliu de Guíxols  Baix Empordà  6  1915  Vilanova i la Geltrú  Garraf  7  1916  Reus  Baix Camp  8  1919  Manlleu  Osona  9  1921  Girona  Gironès  10  1923  Manresa  Bages  11  1924  Vic  Osona  12  1925  Ciutat de Mallorca  Mallorca  13  1926  Santa Coloma de Farners  Selva  14  1927  Sóller  Mallorca  15  1928  Vinaròs  Baix Maestrat  16  1933  El Vendrell  Baix Penedès  17  1935  Ripoll  Ripollès  18  1936  Manresa  Bages  19  1983  Sabadell  Vallès Occidental  20  1984  Olot  Garrotxa  21  1985  Sant Cugat del Vallès  Vallès Occidental  22  1986  Lleida  Segrià  23  1987  Barcelona  Barcelonès  24  1989  Perpinyà  Rosselló  25  1991  Tarragona  Tarragonès  26  1993  Alcúdia  Mallorca  27  1995  Mataró  Maresme  28  1997  Figueres  Alt Empordà  29  1999  Manresa  Bages  30  2001  Girona Gironès   30_KKE fotoj  31  2002  Sóller  Mallorca   31_KKE fotoj  32  2004  Ceret  Vallespir  32_KKE fotoj 33  2006  Amposta  Montsià   informoj pri 33a kongreso  33_KKE fotoj infokiso   34  2008  Sabadell  Vallès Occidental   informoj 35  2011  Barcelona  Barcelonès  36  2013  Salardú  Val d’Aran, Occitània  Congrés occitanocatalà 37  2015  Mataró  Maresme  38  2017  Àger  Noguera  39  2022  Castelldefels  Baix Llobregat  40  2024  Vic  Osona    informoj

 Notoj 

 Eksteraj ligiloj 
 Katalunaj esperanto-kongresoj 

Kategorio:Esperanto-movado en Katalunio
Kategorio:Esperanto-renkontiĝoj en Katalunio